הילרי דאף

הילרי דאף (באנגלית: Hilary Duff; נולדה ב-28 בספטמבר 1987) היא שחקנית, זמרת, סופרת ואשת עסקים אמריקאית.

היא החלה את קריירת המשחק שלה בגיל צעיר ובמהרה הפכה לאלילת נוער בזכות כיכובה בסדרת הטלוויזיה "ליזי מקגוויר" ובסרט המבוסס על הסדרה, "ליזי מקגוויר ממריאה לרומא" (2003). לאחר מכן, היא הופיעה במספר רב של סרטי מיינסטרים כמו "הצוערת קלי" (2002), "סוכן סמוי קודי בנקס" (2003), "12 במחיר 1" (2003) ו"סיפור סינדרלה" (2004). מאוחר יותר היא הופיעה בסרטים עצמאיים בעיקר בתפקידים למבוגרים, בין היתר גילמה כוכבת פופ מופקרת בסרט "מלחמה בע"מ" (2008), נערה מתאבדת ומרדנית בסרט "החיים על פי גרטה" (2009) ובדמותה של שרון טייט בסרט השנוי במחלוקת "The Haunting of Sharon Tate" (2019). בשנים 2015–2021 כיכבה דאף בתפקיד קלסי פיטרס בסדרה המקורית של TV Land, "יאנגר", עליה קיבלה שתי מועמדויות לפרס בחירת הקהל, והחל מ-2022 מככבת בסדרה "איך פגשתי את אבא", בתפקיד הראשי של סופי.

דאף הגיעה לראשונה לתודעה בתעשיית המוזיקה לאחר שהוציאה את אלבום האולפן הראשון שלה, "Santa Claus Lana" (2002). אלבומה השני, "Metamorphosis" (2003), זכה להצלחה עצומה, עמד בראש מצעד בילבורד 200 וקיבל מעמד של אלבום פלטינה משולשת על ידי איגוד תעשיית ההקלטות האמריקאי. היא זכתה להצלחה מסחרית משמעותית עם אלבומי הפלטינה והזהב הבאים שלה שיצאו דרך הוליווד רקורדס; "Hilary Duff" (2004), "Most Wanted" (2005) ו"Dignity" (2007).

==ביוגרפיה==
דאף נולדה ביוסטון, טקסס, לבוב וסוזן דאף. יש לה אחות בוגרת בשם היילי. בעידודה של אמה למדה משחק, שירה ובלט בנעוריה, ואף השתתפה בכמה פסטיבלים ברחבי ארצות הברית. ב-1993, עברה עם אמה ואחותה לקליפורניה. האחיות הופיעו בפרסומות טלוויזיה. בעקבות קריירת המשחק, דאף החלה ללמוד מהבית מגיל שמונה.

ב-2007 הכירה את שחקן ההוקי קרח מייק קומרי. הזוג נישא ב-2010. ב-2012 נולד בנם. ב-2014 השניים נפרדו וב-2015 התגרשו.

ב-2017 התחילה לצאת עם המוזיקאי מתיו קומה. ב-2018 נולדה בתם. ב-2019 השניים נישאו. ב-2021 נולדה להם בת נוספת.<ref></ref>

==קריירה==
דאף חותמת על ספרה, אוקטובר 2010
רוב תפקידי המשחק הראשונים של הילרי היו קטנים ולא משמעותיים. בין השאר ניתן למנות הופעת אורח במיני-סדרה של הולמרק, "אשה אמיתית" בשנת 1997 ושנה לאחר מכן, ב-1998 בסדרת דרמה קומית בשם "Playing By Heart", לצד אנג'לינה ג'ולי, דניס קווייד ושון קונרי.

עם הזמן התחילה לקבל תפקידים משמעותיים יותר ולוהקה בתפקיד ראשי בסרט "קספר פוגש את וונדי" (1998) בתפקיד המכשפה הצעירה וונדי. לאחר מכן הופיעה בסרט הטלוויזיה "אספן הנשמות" (1999) לצד ברוס גרינווד ומליסה גילברט ואף זכתה על הופעתה בו בפרס "Young Artist Award" על ההופעה הטובה ביותר בסרט טלוויזיה.

בשנת 2001 השתתפה בקומדיית מצבים בשם "ליזי מקגוויר". הסדרה זיכתה אותה בפרסום רב, ובזכותה יצא הסרט "ליזי מקגוויר ממריאה לרומא". באותה שנה יצא גם הסרט סוכן סמוי קודי באנקס בכיכובה. שנה לאחר מכן הופיעה בסרט טבע האדם לצדה של פטרישה ארקט, ולאחר מכן השתתפה דאף בסרט "בקול גדול" עם השחקן הבריטי אוליבר ג'יימס. בעקבות פרסומה, השתתפה במספר סרטים נוספים כמו "12 במחיר 1", הגבר המושלם, החניכה קלי ו"סיפור סינדרלה".

בשנת 2006 שיחקה בסרט "בנות חומרניות", בו היא משחקת יחד עם אחותה היילי. באותה שנה היא הופיעה בתפקיד עצמה בטלנובלה "Rebelde". בנוסף באותה השנה השיקה דאף בושם בשם "With Love", שכלל גם קליפ ייעודי. ובשנת 2009 ליין בגדים לחברת DKNY בארצות הברית.

בשנת 2008, דאף שיחקה בסרטים .War, Inc (בו היא משחקת זמרת מפונקת) וב- !Foodfight, בו היא דיבבה דמות בשם SunShine Goodness.
ב-2009, היא שיחקה בתפקיד ראשי בסרט החיים על פי גרטה בו היא מגלמת את גרטה, ילדה דיכאונית עם נטיות אובדניות הנשלחת לחופשת קיץ בבית סבה. בהמשך השנה שיחקה בדרמה הקומית "מה שעולה למעלה" בתפקיד ראשי. באותה שנה, היא התארחה בסדרות: "חוק וסדר: מדור מיוחד", "אחת שיודעת" ו"הלוחשת לרוחות".

באוקטובר 2010 יצא לאור ספרה הראשון של דאף "Elixir". באותה שנה היא התארחה בפרק בסדרה "קומיוניטי". בשנת 2012, היא כיכבה בסרט "היא רוצה אותי" לצידו של ג'וש גד, ושימשה כשופטת אורחת בתוכנית "פרויקט מסלול". ב-2013, היא התארחה בסדרה "שני גברים וחצי" ודיבבה את דמותה של ג'סיקה בסדרה "מגלים עם דורה".

החל ממרץ 2015 היא מופיעה באחד התפקידים הראשיים בדרמה הקומית "יאנגר".

ב-2016, היא שיחקה את דמותה של אמנדה בסרט העצמאי "Flock of Dudes".

===מוזיקה===
אחרי הסרט "ליזי מקגוויר ממריאה לרומא" בו שרה את השיר "What Dream Are Made Of" (כאשר פאלו ניסה לרמות אותה) ראו כי לדאף הצעירה יש פוטנציאל בתחום השירה ומשם התחילה דאף לעסוק במוזיקה. השיר הראשון שהקליטה דאף היה "I Can't Wait" שהופיע בפסקול המקורי לסדרה "ליזי מקגוויר". אלבום הבכורה שלה "Santa Claus Lane" היה אוסף של שירי חג המולד. האלבום נכנס לתחתית רשימת 200 האלבומים הנמכרים של בילבורד ולמקום השלישי ברשימת אלבומי הילדים. לאחר מכן הוציאה אלבום נוסף "Metamorphosis" ("שינוי צורה"). Metamorphosis הגיע למקום הראשון במכירות במצעד האמריקאי ובמצעד הקנדי והגיע למספר מכירות גדול ואף זכה בפלטינה כפולה. בעקבות הצלחתה כזמרת הוציאה מספר אלבומים נוספים, ביניהם "Hilary duff" ו-"Most wanted".

באפריל 2007 הוציאה דאף את אלבומה הרביעי Dignity. באפריל 2015, יצא הסינגל הראשון "Sparks" מתוך האלבום החמישי שלה, "Breathe In. Breathe Out." שיצא ב-12 ביוני 2015.

==דיסקוגרפיה==
דאף לצד אחותה, [[היילי דאף]]

===אלבומי אולפן===
* 2002: Santa Claus Lane
* 2003: Metamorphosis
* 2004: Hilary Duff
* 2007: Dignity
* 2015: .Breathe In. Breathe Out

===אלבומי אוסף===
* 2005: Disney Artist Karaoke Series: Hilary Duff
* 2005: Most Wanted
* 2006: 4Ever Hilary
* 2008: Best of Hilary Duff
* 2009: Metamorphosis / Hilary Duff / Dignity

===אלבומי רמיקס===
* 2003: Metamorphosis Remixes
* 2007: Dignity Remix

===אלבומי לייב===
* 2004: The Girl Can Rock
* 2009: Live at Gibson Amphitheatre: August 15, 2007

==הופעות==
===סיבובי הופעות===
* 2003–2004: Metamorphosis Tour
* 2004–2005: Most Wanted Tour
* 2005–2006: Still Most Wanted Tour
* 2007–2008: Dignity Tour

==פילמוגרפיה==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|1998
|קספר פוגש את וונדי
|וונדי
|
|-
|2001
|המין האנושי 
|ליילה הצעירה
|
|-
| rowspan="3" |2003
|סוכן סמוי קודי בנקס
|נטלי קונורס
|
|-
|ליזי מקגוויר ממריאה לרומא
|ליזי מקגוויר
|
|-
|12 במחיר 1
|לוריין בייקר
|
|-
| rowspan="3" |2004
|סיפור סינדרלה
|סמנת'ה "סאם" מונטגומרי
|
|-
|בקול גדול
|טרי פלטשר
|
|-
|בחיפוש אחרי סנטה
|הנסיכה קריסטל
|דיבוב
|-
| rowspan="2" |2005
|הגבר המושלם
|הולי המילטון
|
|-
|12 במחיר אחד 2
|לוריין בייקר
|
|-
|2006
|בנות חומריות
|טאנזי מרצ'טה
|גם מפיקה
|-
|2008
|מלחמה בע"מ 
|יוניקה
|
|-
| rowspan="3" |2009
|תישאר קול
|שאסטה אונ'יל
|
|-
|מה שעולה למעלה
|לוסי דיאמונד
|
|-
|החיים על פי גרטה
|גרטה
|גם מפיקה בפועל
|-
|2011
|מחוזות הלילה
|רייבן
|
|-
| rowspan="3" |2012
|היא רוצה אותי
|קים פאוורס
|
|-
|מלחמת אוכל!
|סאנשיין גודנס
|דיבוב
|-
|כנפיים
| rowspan="2" |ווינדי
|דיבוב
|-
|2014
|Wings: Sky Force Heroes
|דיבוב
|-
|2016
|Flock of Dudes
|אמנדה ל. בנסון
|
|-
|2018
|Meet Your Tooth Fairy
|טווינקל
|דיבוב
|-
|2019
|The Haunting of Sharon Tate
|שרון טייט
|גם מפיקה בפועל
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1999
|אספן הנשמות
|אלי
|סרט טלוויזיה של CBS
|-
|2000
|שיקגו הופ
|ג'סי סלדון
|פרק: "Cold Hearts"
|-
|2004-2001
|ליזי מקגוויר
|אליזבת' "ליזי" מקגוויר
|תפקיד ראשי (2 עונות); 65 פרקים
|-
|2002
|הצוערת קלי
|קלי קולינס
|סרט טלוויזיה של ערוץ דיסני
|-
|2003, 2005
|ג'ורג' לופז
|סטפני / קנזי
|2 פרקים
|-
|2003
|חלום אמריקאי
|חברת להקה
|פרק: "Change a Comin"
|-
|2004
|פרייז'ר
|בריטני
|דיבוב; פרק: "Frasier-Lite"
|-
| rowspan="2" |2005
|ג'ואן מארקדיה
|דילן סמואלס
|פרק: "The Rise & Fall of Joan Girardi"
|-
|Dear Santa
|עצמה
|סרט טלוויזיה של ABC Family
|-
| rowspan="4" |2009
|הלוחשת לרוחות
|מורגן ג'פריס
|פרק: "Thrilled to Death"
|-
|חוק וסדר: מדור מיוחד
|אשלי ווקר
|פרק: "Selfish"
|-
|אחת שיודעת
|אוליביה בורק
|6 פרקים
|-
|The Chase
|מורגן
|סדרת רשת; 7 פרקים
|-
| rowspan="2" |2010
|היפה והמזוודה
|ליין דניאלס
|סרט טלוויזיה של ABC Family
|-
|קומיוניטי
|מייגן
|פרק: "Aerodynamics of Gender"
|-
| rowspan="3" |2013
|לגדל את הופ
|רייצ'ל
|פרק: "The Old Girl"
|-
|שני גברים וחצי
|סטייסי
|פרק: "Cows, Prepare to Be Tipped"
|-
|מגלים עם דורה
|ג'סיקה
|דיבוב; פרק: "Dora's Ice Skating Spectacular"
|-
|2021-2015
|יאנגר
|קלסי פיטרס
|תפקיד ראשי (7 עונות); 84 פרקים
|-
|2021-הווה
|איך פגשתי את אבא
|סופי
|תפקיד ראשי; 10 פרקים
גם מפיקה
|}

==קישורים חיצוניים==

* 

* 

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:זמרות-יוצרות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:מפיקות מוזיקליות אמריקאיות
קטגוריה:מפיקות קולנוע אמריקאיות
קטגוריה:מפיקות טלוויזיה אמריקאיות
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:יזמות אמריקאיות
קטגוריה:נדבניות אמריקאיות
קטגוריה:מעצבות אופנה אמריקאיות
קטגוריה:מעצבי אופנה אמריקאים
קטגוריה:צורפים אמריקאים
קטגוריה:אמניות הוליווד רקורדס
קטגוריה:זוכי פרס המוזיקה העולמי: פריצת השנה
קטגוריה:זוכי פרס בחירת הנוער
קטגוריה:זוכי פרס פטל הזהב: שחקנים
קטגוריה:אמני סקוטר בראון
קטגוריה:אמריקאיות שנולדו ב-1987
קטגוריה:אמריקאים שנולדו ב-1987